CELEX: C2006/108/10
Language: el
Date: 2006-05-06 00:00:00
Title: Υπόθεση C-120/06 P: Αναίρεση που άσκησαν στις  27 Φεβρουαρίου 2006  η Fabbrica Italiana Accumulatori Motocarri Montecchio SpA (FIAMM) και η Fabbrica Italiana Accumulatori Motocarri Montecchio Technologies Inc (FIAMM Technologies) κατά της αποφάσεως του Πρωτοδικείου των Ευρωπαϊκών Κοινοτήτων που εκδόθηκε στις  14 Δεκεμβρίου 2005  στην υπόθεση T-69/00, Fabbrica italiana accumulatori motocarri Montecchio Spa (FIAMM) και Fabbrica italiana accumulatori motocarri Montecchi Technologies, Inc. (Fiamm Technologies) κατά Συμβουλίου της Ευρωπαϊκής Ένωσης και Επιτροπής των Ευρωπαϊκών Κοινοτήτων

6.5.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 108/6
            
         Αναίρεση που άσκησαν στις 27 Φεβρουαρίου 2006 η Fabbrica Italiana Accumulatori Motocarri Montecchio SpA (FIAMM) και η Fabbrica Italiana Accumulatori Motocarri Montecchio Technologies Inc (FIAMM Technologies) κατά της αποφάσεως του Πρωτοδικείου των Ευρωπαϊκών Κοινοτήτων που εκδόθηκε στις 14 Δεκεμβρίου 2005 στην υπόθεση T-69/00, Fabbrica italiana accumulatori motocarri Montecchio Spa (FIAMM) και Fabbrica italiana accumulatori motocarri Montecchi Technologies, Inc. (Fiamm Technologies) κατά Συμβουλίου της Ευρωπαϊκής Ένωσης και Επιτροπής των Ευρωπαϊκών Κοινοτήτων
   (Υπόθεση C-120/06 P)
   (2006/C 108/10)
   Γλώσσα διαδικασίας: η ιταλική
   Διάδικοι
   
      Αναιρεσείουσες: Fabbrica Italiana Accumulatori Motocarri Montecchio SpA (FIAMM), Fabbrica Italiana Accumulatori Motocarri Montecchio Technologies Inc (FIAMM Technologies) [εκπρόσωποι: I. Van Bael, F. Di Gianni και A. Cevese, avvocati]
   
      Αντίδικοι στην αναιρετική διαδικασία: Συμβούλιο της Ευρωπαϊκής Ένωσης και Επιτροπή των Ευρωπαϊκών Κοινοτήτων
   Αιτήματα των αναιρεσειουσών
   Οι αναιρεσείουσες ζητούν από το Δικαστήριο:
   
               —
            
            
               να αποφανθεί επί της ουσίας, αφού κρίνει ότι η κατάσταση της δικογραφίας του το επιτρέπει, και να αναγνωρίσει στις αναιρεσείουσες δικαίωμα αποζημιώσεως λόγω ευθύνης των αναιρεσιβλήτων από νόμιμη ή παράνομη πράξη,
            
         
               —
            
            
               εν πάση περιπτώσει, να καταδικάσει τους αναιρεσίβλητους στα δικαστικά έξοδα τόσο της παρούσας όσο και της πρωτοβάθμιας διαδικασίας,
            
         
               —
            
            
               επικουρικά, να επιδικάσεις στις αναιρεσίβλητες εύλογη αποζημίωση λόγω της υπερβολικά μακράς διάρκειας της διαδικασίας ενώπιον του Πρωτοδικείου,
            
         
               —
            
            
               να διατάξει οποιοδήποτε άλλο μέτρο κρίνει αναγκαίο βάσει της αρχής της επιείκειας.
            
         Λόγοι αναιρέσεως και κύρια επιχειρήματα
   Οι αναιρεσείουσες ισχυρίζονται ότι η αναιρεσιβαλλόμενη απόφαση στερείται πλήρως αιτιολογίας σε σχέση με ένα από τα κυριότερα επιχειρήματα που είχαν διατυπωθεί, ότι δηλαδή, υπό τις συγκεκριμένες περιστάσεις που χαρακτηρίζουν την προκειμένη υπόθεση, οι αναιρεσείουσες έχουν το δικαίωμα να επικαλεστούν την απόφαση του οργάνου επιλύσεως διαφορών του Παγκόσμιου Οργανισμού Εμπορίου για να αποδείξουν τον παράνομο χαρακτήρα της στάσης της Κοινότητας, προκειμένου να τους επιδικαστεί αποζημίωση.